《回生丁亥方端叟乙酉长二岁其弟名万里庚寅少》
元代·方回

闻说庚寅弟，兼思乙酉兄。
楼高江树远，帆去暮潮平。
药岂能延寿，符焉可避兵。
各恁心事好，共保岁寒盟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。